ตร.เตรียมเชือด รร.ภาคอีสาน-ใต้ โกง “เราเที่ยวด้วยกัน” พบหลักฐานชัดเจน ไม่มีการเข้าพักจริง
ตร.เตรียมเชือด รร.ภาคอีสาน-ใต้ โกง “เราเที่ยวด้วยกัน” พบหลักฐานชัดเจน ไม่มีการเข้าพักจริง
ตร.เตรียมเชือด รร.ภาคอีสาน-ใต้ โกง “เราเที่ยวด้วยกัน” พบหลักฐานชัดเจน ไม่มีการเข้าพักจริง
17 ธ.ค. 2563

พล.ต.อ.ดำรงศักดิ์ กิตติประภัสร์ รองผู้บัญชาการตำรวจแห่งชาติ (รอง ผบ.ตร.) กล่าวถึงความคืบหน้าการรวบรวมพยานหลักฐานเอาผิดโรงแรม ที่พัก ร้านอาหาร จำนวน 514 แห่งที่ต้องสงสัยทุจริตฉ้อโกงเงินของรัฐจากโครงการเราเที่ยวด้วยกันว่า หลังรับคำร้องทุกข์จากนายยุทธศักดิ์ สุภสร ผู้ว่าการท่องเที่ยวแห่งประเทศไทย (ททท.) เบื้องต้นจะตรวจสอบพฤติกรรมของผู้กระทำความผิดทั้ง 514 แห่ง ตรวจสอบเส้นทางการเงิน สถานที่ใดที่มีความผิดชัดเจน ก็จะเร่งดำเนินการสืบสวนสอบก่อน ซึ่งตอนนี้ที่พบความผิดชัดเจน จะดำเนินคดีเป็นลำดับแรกๆ เป็นโรงแรมที่อยู่ในจังหวัดทางภาคอีสาน และภาคใต้ โดยทุจริตไม่มีการเข้าพักโรงแรมจริง
ทั้งนี้ เจ้าหน้าที่ตำรวจที่เกี่ยวข้องอยู่ระหว่างร่างหนังสือให้ พล.ต.อ.สุวัฒน์ แจ้งยอดสุข ผบ.ตร.แต่งตั้งคณะทำงานสืบสวนสอบสวน โดยมอบหมายให้ พล.ต.อ.ดำรงศักดิ์ เป็นหัวหน้าคณะพนักงานสืบสวนสอบสวน และ พล.ต.ท.สุทิน ทรัพย์พ่วง ผู้ช่วย ผบ.ตร. เป็นผู้ช่วยหัวหน้าคณะพนักงานฯ เพื่อสนับสนุนการทำงานคดีนี้ โดยคาดว่าจะเสนอให้ ผบ.ตร.ลงนามได้ในวันพรุ่งนี้ (18 ธ.ค.) ซึ่งในช่วงแรกการรับคดีจะเป็นความรับผิดชอบของกองบังคับการปราบปราม (บก.ป.) และอาจขยายไปหน่วยอื่นตามจังหวัดต่างๆ ที่พบการกระทำความผิดของโรงแรม ร้านค้า ในพื้นที่ อย่างไรก็ตามทางตำรวจจะเร่งรัดสืบสวนสอบสวนนำตัวผู้กระทำผิดมาดำเนินการตามกฎหมายต่อไป